Mishandel, Misbruik & Verpletter Deur Eggenoot | Jansens Egskeiding Forum
You are here: Home / Mishandel, Misbruik & Verpletter Deur Eggenoot
Het toevallig op die Afrikaanse webwerf afgekom in my soeke na raad/antwoorde. Ek word 64 in Oktober, is getroud al vir 24 jaar met ‘n man van 10 jaar jonger as ek. Twee kinders is uit die huwelik gebore, nou 24 (dogter en getroud) en 20(seun ongetroud en woon nog in die huis by ons). My storie is lank maar ek gaan dit so kort moontlik hou.
My man is ‘n skot en drink veral oor naweke, so erg dat hy nie kan loop nie. Hy raak op ‘n Saterdagmiddag aan die slaap tot soms nà 12 die nag, steier dan na die slaapkamer, val op die bed neer, druk dan sy yskoue hande onder my nagklere in en dring aan op seks. Ons almal weet wat gebeur met ‘n man wat te veel alkohol gebruik, en wanneer hy nie kan reg kom nie, dring hy aan op anale seks. Ek laat dit nie toe nie, nie eers dat hy aan my vat wanneer hy onder die invloed is, besig om nugter te raak of nog bietjie gedrink is nie. Soms word sekere dinge in die slaapkamer op my geforseer. Ek het deur al die jare wat my kinders klein was nie geskree, gehuil of gegil nie, ek wou hulle nie ontstel nie. Hierdie man het my al verskeie kere so erg aangerand dat ek dokter moes gaan vir medikasie wat die blou merke moontlik vinniger sou genees.
Ek het toe my seun so 17 jaar oud geword het besef dat ek moontlik misbruik/mishandel word, en hoe meer dit gebeur het hoe erger het hierdie wete in my hart kom woed. Hy het my seun saam na drinkplekke geneem vanaf \n baie vroeë ouderdom, met die dat my seun nou amper net so hard soos sy pa drink. Wanneer ek praat daaroor word ek net uitgelag. Die pa sê hom voor hoe om my sleg te sê (dat ek net ‘n nagging ou b*&$#) is, en dat dit SY huis is en dat my seunkandoen net wat hy wil. My seun en sy meisie van 17 woon in my huis soos man en vrou, ek het al vir haar ma gesê dat ek dit GLAD NIE goedkeur nie, maar die mense klink vir my vreeslik dikvellig. Sy kom uit swak omstandighede (waar geldnood is) uit, by ons is daar geen tekort nie.
Ek het reeds so 3 jaar terug opgehou om die huis skoon mooi en netjies te maak, my moed is gebreek, want hoe harder ek probeer mooi en skoon maak, hoe meer breek my seun en man af. My hart is stukkend oor my pragtige huisie en tuin op wat ek so trots was. Daar is niks oor nie. Ek het, behalwe vir 2 jaar toe die kinders klein was, gewerk om by te dra met die huishouding, skoolgelde en alles wat met ‘n huwelik gepaard gaan.
Toe ek 58 word het my man vir my gesê ek moet bedank by die staatsdiens en ons seun tuisskoolonderrig gee. Ek het dit gedoen. My pensioengeld (wat nie baie was nie) het ek gebruik om die huis netjies buite te maak, nuwe gordyne, beddegoed ens. aan te koop. Op daardie stadium het my man ‘n bedrag van amper sewe duisend rand ‘n maand afbetaal aan inkomste belastingdienste, want hy het agter geraak en dit net sommer verwaarloos.
Ek het egter die huishouding met my pensioengeld aan die gang gehou om dieselfde trant as waaraan ons nog altyd gewoond was. Dit het dus nie baie lank gehou nie. My man verdien ‘n groot salaris (Plus minus R 34 000 ‘n maand) na belasting. Die 2 jaar wat ek by die huis was, die leerdery het nie gewerk nie want my seun het ‘n leerprobleem, moes ek my man vir elke sent wat ek nodig gehad het vir die huis of vir myself voor smeek, en dan natuurlik as ek nie wou saamspeel met sy seksuele onredelike eise nie, was dit taboe.Ek het op 60 jarige ouderdom weer ‘n werkie gekry vir R4500 n maand, my opgewerk en na 3 jaar darem amper R7000.
Ek kan egter nie meer my man se sielkundige afpersing uitstaan nie. Hy ignoreer my wanneer ek met hom probeer praat, as ek voorstelle wil maak dat hy vir hulp en ons vir berading gaan, word ek net op geskree dat ek net heeltyd wil kla en dat ek moet “shut up” Hy beskuldig my dat ek sy goed en geld steel, dat ek te sleg is om te lewe, dat niemand my sal mis indien ek sou vrek nie, dat ek “useless” is, dat ek met gekleurde mense omgang en verhoudings het, te veel om op te noem. Hy jaag en skop my figuurlik uit my bed as ek nie wil ingee tot sy seksuele eise wanneer hy gedrink is nie. As ek dan op die bank in die sitkamer gaan lê, want ek is moeg en moet more oggend betyds kan opstaan vir werk, kom skop hy die bank, skree op my dat ek moet vrek en sleg is, hy het al probeer om die bank waarop ek slaap om te keer. Die volgende dag maak hy asof niks gebeur het nie, soms ignoreer hy my steeds, vloek my steeds al is hy nugter, maar soms, soos hierdie naweek, praat hy ordentlik met my die oggend. Ek is verskriklik bang vir hom.
Ek het vir hom vertel dat ek geld nodig het om my bank en klere rekeninge tekanbetaal, want ek oorweeg dit om op te hou werk. Dit is natuurlik nie waar nie, ekkannie ophou werk nie, want waarvan sal ek leef. Ek het hom vir R30 000 gevra toe hy onlangs bonus gekry het (plus minus R100 000). Ek het my bank skuld skoongemaak en die klere rekeninge amper klaar. Ek het geld uitgehou vir ‘n prokureur en / of deposito op ‘n woonstel.
Wanneer ons in ‘n winkel saam is, sal hy op my skreeu voor al die mense en die Here se Naam hardop roep. Wanneer ek wil bid, sê hy vir my dit is net ‘n verskoning. As ek my Bybel wil lees, dan sê hy ek lieg en maak net verskoning. Ek mag nie die lig aanskakel in die slaapkamer in die oggende wanneer ek opstaan vir werk nie, want dan vloek hy my.
Ek het so twee maande terug gestruikel oor sy gereedskapkas wat nou al tot in die middel van die kamer “gegroei” het en met my volle gewig op my linker knie geval. Dit is nog steeds baie seer, en ek vermoed daar is iets erger fout, want as ek aan my knie raak, brand dit soos vuur enkanek huil van pyn.
Vroeër jare toe hy my erg aangerand het, het ek na die dokters toe gegaan en ‘n verslag gevra. Hy het my al so hard op my rug met sy plathand geklap dat sy hand se vorm teen my rug afgeëts was. Hy het gesê hy sal net vir diehofsê dit was ek wat myself seergemaak het. Hoekanek myself so hard op my eie rug slaan?
My hart is stukkend, want my eerste man het my en ons 2 klein kindertjies verlaat, ek het hom geskei, my ouers het my gehelp om hulle groot te maak. Hulle is nou 46 en45, pragtige manne met baie goeie betrekkings, die een het sy graad in regte behaal. Hul pa is egter 20 jaar na sy ongeluk verlam net-net na die egskeiding oorlede. Ek het weer getrou, maar na die troue uitgevind dat die man in al wat ‘n kliniek vir alkoholisme in die land al behandel is en natuurlik ‘n alkoholis is. Ek was 11 jaar met hom getroud toe skei ek, vir die tweede keer.
Toe ek my huidige man ontmoet was ek dol oor hom. Ek WAS regtig lief vir hom, maar hy het my al so seer gemaak dat ek dood voel en absoluut geen emosie vir hom voel nie. Dit is hoe my derde huwelik dan uitgewerk het. ‘n Flop, weereens. Ek het vir lank skuldig gevoel, maar mettertyd besef dat ek eintlik nie ’n fout maak nie, dat ek in werklikheid mishandel word.
Hierdie naweek wat verby is was baie erg. My dogter, haar man en klein dogtertjie van 1 jaar en ‘n half het kom kuier. Omdat ek hom nie seks wou toelaat die Vrydag aand nie, hy sê dan altyd “suit yourself”. Hy het verskriklik dronk geword Saterdagaand, ‘n 2lt bottel sherry, 6 biere en nog ander drank gedrink. Hy verskreeu my verskriklik deur die nag. Hy het so 02:00 in die bed kom val. My senuwees was klaar, want ek wil nie hê hy moet die babatjie wakker skree nie. Dan gaan sit ek maar en huil saggies in die kamer of in die sitkamer.
Ek wil weg van hom af, die Here weet ekkannie meer so lewe nie, my siel is klaar dood. Maar, ek is bang vir hom. Ekkannie vlug en my werk los nie. Ons is binne gemeenskap van goedere getroud, ons huis is feitlik klaar betaal. Wat dink u is my kanse dat ek van hom onderhoud salkankry? Wat gebeur as ek die huis verlaat as gevolg van die slegte dinge wat daar gebeur? Ek sal heel waarskynlik volgende jaar wanneer ek 65 word op pensioen MOET gaan, dit is te sê as die firma gaan hou tot dan. Ek wil nie weer finansieel swaar kry nie, nie op my oudag nie. Wat sal gebeur as hy skielik bedank as hy ‘n dagvaarding vir egskeiding kry? Dan sal ek geen hoop op aanspraak hê op byvoorbeeld sy pensioen of onderhoud van hom nie. Ek kan nie op my kinders staatmaak op my oudag nie. Ek is baie onafhanklik en kan nie op ander mense teer nie. Asseblief, help my. Ek is radeloos, moedeloos en weet nie meer watter kant toe nie.
Eerstens wil ek vir jou sê jy word al die grootste deel van jou lewe gemanipuleer deur ‘n man wat geen respek vir jou het nie! En niks gaan in die volgende jare verander nie. Toe jy met hom getrou het, het jy sekerlik gedink dit is die moeite werd om vir jou huwelik te baklei en opofferings te maak, maar na 24 jaar is daar nie meer ‘n verskoning nie!
Jou man is ‘n selfsugtige, gemaksugtige en sadistiese alkoholis en manipuleerder. Ek is jammer om dit te sê, maar die feit dat jy nooit jou voet neergesit het nie, het hierdie aakligheid aangehelp. Jy is heeltemal te “goed” vir hierdie man wat geen behoefte het om sy siek luste en woedeuitbarstings in toom te hou nie; jy verdra dit. Maak oop jou oë en besef hy maak jou gees dood en stroop jou geheel en al van jou menswaardigheid. Los hom sonder enige gewetenswroeging. Wees goed vir jouself. Jy is dit aan jouself verskuldig. Op jou ouderdom behoort jy rustig op die stoep te sit en lees, weer jou tuin en huis mooi te maak en rus en vrede te hê.
Natuurlik gaan jou emosies nou ‘n warboel wees: jy het immers die eerste dramatiese stap geneem om hulp te soek. Maar jy het die regte ding gedoen en het geen rede om hoegenaamd skuldig of bang te voel nie. Hierdie is ‘n beginselbesluit wat jy neem: om nie verder emosioneel en liggaamlik mishandel en verneder te word deur ‘n walglike, dronk man nie. Behou daardie perspektief, dan is dit makliker om koelkop te bly. In vandag se omstandighede sit geen vrou met niks na ‘n egskeiding nie.
Die veragtelike seksuele eise en dade waaraan jy onderwerp is, grens aan die ergste vorm van verkragting. Jy het alle reg om die man strafregtelik vir verkragting en aanranding aan te kla. Maar jy is bang vir hom, met goeie rede. Hierdie man is in staat om jou dood te maak! Ook hier beskerm die wette van ons land vrouens soos jy en baie ander in jou. Kry ‘n beskermingsbevel teen hom.
Eerstens is dit belangrik om te weet hoe julle getroud is – binne of buite gemeenskap van goed met toepassing/uitsluiting van die aanwasbedeling. Kom ek verduidelik vir jou.
HUWELIK BINNE GEMEENSKAP VAN GOED beteken dat die mense in die huwelik ‘n gesamentlike boedel het. Alles wat julle besit (julle skuld van voor die huwelik ingesluit) is gekombineer in een boedel. Sekere bates maak nie deel uit vn ‘n gesamentlike huwelik nie, byvoorbeeld as jy iets erf en daardie testament betpaal dat die erfenis nie deel van die gesamentlike boedel mag word nie, kan daardie eiendom/erfdeel nie ingesluit word by die gesamentlike boedel nie.
HUWELIK BUITE GEMEENSKAP VAN GOED beteken elke partye behou sy / haar individuele eiendom en is verantwoordelik vir sy/haar eie skuld. In omgangstaal word daarna verwys as “wat myne is, is myne en wat joune is, is joune”.
MET INSLUITING VAN DIE AANWASBEDLING is ‘n manier om seker te maak dat albei partye in ‘n huwelik aanspraak kan maak op ‘n regverdige deel van die boedel sou julle skei. Nog belangrike punte van die aanwasbedeling:
Op die dag van egskeiding word die groeiwaarde van die boedel bereken;
Die totale verskil in waarde tussen die groter en klein boedel word aangeteken; en
MET UITSLUITING VAN DIE AANWASBEDELING beteken dat die groei van die boedel nie ingesluit word by ‘n boedel wanneer pare skei nie.
WAT GEBEUR AS JOU HUWELIK EINDIG (JULLE SKEI)?
Wanneer huweliksmaats nie meer as man en vrou wil saamleef nie, doen hulle aansoek vir ‘n egskeiding.
WAT IS GELDIGE REDES VIR ‘N EGSKEIDING?
Jy het alle rede om te skei. Julle verhouding het onherstelbaar verbrokkel as gevolg van die fisiese, verbale en sielkundige mishandeling. En jou man is ‘n volslae alkoholverslaafde.
WAAR DOEN EK AANSOEK VIR EGSKEIDING?
Jy skakel ons kantoor en maak ‘n afspraak. Die egskeiding word in jou plaaslike streekhof gedoen, maar mense kan kies of hulle dit in die Hooggeregshof te doen. Dit is dan net baie duur. In ‘n streekhof is die prosedure minder gekompliseerd, dit is goedkoper en kan die egskeiding baie vinnig afgehandel word. In jou geval is daar nie minderjarige kinders betokke nie.
WAT GEBEUR AS MY MAN DIE EGSKEIDINGSAAK TEENSTAAN?
Ons noem dit ‘n bestrede egskeiding. Die kostes gaan vanselfsprekend baie meer wees maar kan jou man aanspreeklik wees vir die betaling van sy regskostes. Dit gaan ook langer neem om die egskeidingsaak af te handel.
Die teenoorgestelde gebeur wanneer hy nie die egskeiding teenstaan nie (onbestrede egskeiding). Dit gaan gouer afgehandel word en elke party betaal sy eie regskostes. Hier is dit gewoonlik raadsaam dat die partye voor egskeidingsdagvaarding uitgereik word, tot ‘n skikking kan kom.
Indien daar vaste eiendom is wat gaan verander, byvoorbeeld as die huis op jou naam geregistreer moet word, sal julle verantwoordelik wees vir die regskoste, en die prokureurskoste.
Nou is jou belangrikste vraag: WAARVAN GAAN EK LEWE? Jy is geregtig om onderhoud van jou man te eis, al werk jy. Jou salaris wat jy tans verdien, is nie genoeg om jouself mee na behore te onderhou nie. Indien hy oor ‘n pensioenfonds beskik, is hy regtens verplig om 50% van sy pensioenbelang aan jou af te staan sou julle BINNE gemeenskap van goed getroud wees. Jy is geregtig op ‘n voertuig. Jy is daarop geregtig dat jou man jou op sy medies af afhanklike te hou (jou inkomste is te klein). Jy is geregtig om meubels te hou. Dit sal julle onderling self besluit wie hou wat. Jy gaan nie op straat beland nie, dit is jou grondwetlike reg om ‘n dak oor jou kop te hê.
Ek hoop dit beantwoord jou vrae. Ons is hier om jou te help en by te staan met die nodige kundige advies.
Jy is ook meer as welkom om ons per e-pos te kontak sou jy nog enige vrae in die verband het.
Intussen, baie sterkte en onthou: daar is ‘n ander lewe anderkant hierdie een waarin jy nou is!
Posted in Egskeiding, Onderhoud, Verdeling van Bates, Voor egskeiding Tagged beheer en toesig, biologiese ouers, buite gemeenskap van goed, Divorce, divorce attorney, divorce lawyer, divorce order, Egskeiding, egskeiding advies, Egskeidingsprokreur, Gesinsgeweld., Jacques Jansen, kinders, kinderwet, Minor child, mishandel, moedeloos, Onderhoud, skei, skeibrief
Anonymous May 27, 2014 at 9:53 am | Permalink
Uitstekende webtuiste hierdie.
Daar is ongelukkig nie boeke in ‘n Biblioteek wat al mens se vra en bekommernisse kan antwoord nie.Mens het dit nodig, veral as jy skaam is om met mense te praat wat jy ken! Ek is al 3 keer geskei, en daar is ‘n nuwe lewe en baba oppad. Bly steeds maar bang.
annelize July 11, 2014 at 9:42 am | Permalink
Ons waardeer u lof opreg!
Die doel van hierdie webtuiste is juis om weg te doen met die onsekerheid van familiesake en om hoop te gee aan diegene wat nie weet waar om te vat en waar om te los as dit kom by die regsproses nie. Ons help graag.
Anonymous October 25, 2014 at 7:10 pm | Permalink
Ek was getroud binne gemeenskap en nou wil my oorlede man se 3 stiefkinders die helfte vat van wat ek en my oorlede man gebou het. My oorlede man se “girlfriend” wil my ook hof toe vat. Wat is my kanse?
Marius Victor October 31, 2014 at 7:59 am | Permalink
U meld nie of u man met of sonder ‘n testament oorlede is nie, maar selfs al was hy sou hy net oor sy helfte van die gemeenskaplike boedel kon besin. U meld ook nie of hy enigsins hierdie stiefkinders aangeneem het nie, maar as hy nie het nie het hul geen eise teen sy boedel nie, aangesin daar geen verwantskap tussen hul en u oorlede man bestaan nie. Insover dit u man se vriendin betref meld u ook nie waarom sy teen u wil aksie neem nie, maar sy sal geen gronde hê wat basseer is op u man se afsterwe nie.
Anonymous April 20, 2015 at 9:46 am | Permalink
Ons is al 36 jaar getroud. Weens persoonlikheidsverskille wil ek skei. Hoe gemaak? Ek mag niks doen nie, hy beheer my, hy beskuldig my van alles in die verlede. Daar is geen intimiteit meer nie. Ek voel leeg en soos ‘n meubelstuk in die huis. My lewenslus en lag is weg.
Marius Victor April 20, 2015 at 11:28 am | Permalink
Dit kom vir my voor dat u reeds so ‘n plek in u verhouding bereik het waar daar nie vooruitsigte bestaan om die situasie te red nie. U is heeltemal binne regte om te wil skei en stel ons voor dat u ons kantore skakel om u by te staan hierin.